ליגת האלופות בהוקי קרח

ליגת האלופות בהוקי קרח הוא טורניר אירופאי בהוקי קרח שנחנך בעונת 2014/2015 עם 26 מועדונים מ-6 ליגות וכולל קבוצות צמרת מהליגות הבכירות באירופה. החל מעונת 2017/2018 מתמודדות בליגה 32 קבוצות הוקי קרח.

הטורניר שנערך בחסות פדרציית ההוקי קרח הבינלאומית (IIHF) ונקרא בעבר "גביע אירופה", הוא המפעל היוקרתי ביותר למועדונים בהוקי קרח האירופי, אף שאינו כולל את קבוצות ההוקי קרח של רוסיה, הנחשבות לטובות ביבשת ולא נוטלות חלק בטורניר בשל לוח הזמנים הצפוף שלהן במסגרת ליגת ההוקי הקונטיננטלית.

הקבוצה בעלת מספר הזכיות הגבוה ביותר היא צסק"א מוסקבה, אשר זכתה בתואר 20 פעמים (בשנים 1969–1974 ובשנים 1978–1990) והיא מחזיקה בשיא של 13 זכיות רצופות.

קבוצות הוקי קרח ישראליות מעולם לא השתתפו במפעל מאז נוסד בתור הגביע האירופי בשנת 1965.

 מבנה 
החל מעונת 2017/2018 ליגת האלופות צומצמה ל-32 קבוצות (קודם שיחקו בה 44 או 48 קבוצות). שש הליגות המייסדות מיוצגות על ידי שלוש או חמש קבוצות (תלוי בדירוג הליגות), בעוד שבע ליגות נוספות מיוצגות בקבוצה אחת ומקום נוסף שמור לאלופת הגביע היבשתי של IIHF. בשונה מהעונות הקודמות הקבוצות המייסדות אינן מקבלות מקום אוטומטי בשלב הבתים של הטורניר ועליהן להתמודד בשלבי המוקדמות כדי להעפיל.

32 קבוצות הוקי קרח מהליגות השונות באירופה משתתפות בטורניר באופן הבא: למעט מחזיקת הגביע היבשתי של IIHF, משתתפות גם 24 קבוצות משש הליגות המייסדות של ליגת האלופות בנוסף לאלופות הליגות בסלובקיה, נורווגיה, דנמרק, צרפת, בלארוס, בריטניה ופולין.

המעפילות לשלב הבתים הן:
 אלופת הליגה (פלייאוף הזוכות)
 אלופות העונה הסדירה
 המקום השני בעונה הסדירה
 פיינליסטית גמר הפלייאוף
 הקבוצה מחצי גמר הליגה עם הדירוג הגבוה ביותר
 הקבוצה מחצי גמר בליגה עם הדירוג הנמוך ביותר
 הקבוצה מהמקום השלישי בעונה הסדירה
 הקבוצה מהמקום הרביעי בעונה הסדירה
 הקבוצה מהמקום החמישי בעונה הסדירה

 היסטוריה 
 הגביע האירופי 
280px|ממוזער|סמל הגביע בעונת 1996/1997 
טורניר מאוחד ראשון בין מועדוני הוקי קרח מקצועניים באירופה הוקם ביוזמת גונתר סאבצקי בשנת 1965 תחת השם הגביע האירופי (IIHF European Cup) שהיה למפעל האירופי היוקרתי ביבשת בשנים 1966–1997. במטרת הקמתו קיווה בבצקי להפוך את הטורניר לתחרות יוקרתית בדומה לליגת האלופות בכדורגל.

בתחילה הטורניר נתקל בקשיים רבים, לאחר שלא בכל מדינות היבשת הייתה ליגת הוקי קרח מפותחת ולמעשה רק מקבוצות ההוקי קרח נחשבו לחזקות מספיק. בנוסף קבוצות הוקי קרח סובייטיות שנטלו חלק בתחרות סירבו ליטול חלק במשחקי חוץ במדינות מסוימות, דבר שהביא לכך שבמשך שנים לא נערך משחק גמר או שנערכו כמה משחקי גמר ולבסוף הטורניר בוטל בשנת 1997. במקום הגביע, הוקמה ליגת ההוקי האירופית והגביע היבשתי של IIHF ולאחר מכן גביע האלופות האירופי.

העונה הראשונה נפתחה ב-23 באוקטובר 1965 בה נטלו חלק 14 קבוצות. למרות שהטורניר התקיים במשך 32 שנים הפורמט השתנה פעם אחת בלבד: בשנים 1965–1983 הטורניר נערך בשיטה אולימפית ומשנת 1984 נערך בשיטת מוקדמות ושיטת פלייאוף.

שיאנית הזכיות היא קבוצת ההוקי קרח צסק"א מוסקבה שזכתה בו 20 פעם. המנצחת הראשונה הייתה קבוצת "ברנו" הצ'כוסלובקית, שזכתה בעונת 1965/1966 כשהמנצחת האחרונה הייתה קבוצת לאדה טוליאטי הרוסית שזכתה בעונת 1996/1997.

 ליגת ההוקי האירופית 
280px|שמאל 
ליגת ההוקי האירופית (European Hockey League) התקיימה שנת 1996 ועד שנת 2000.

עונת הבכורה נערכה במקביל לעונה האחרונה של הגביע האירופי אך עונה לאחר מכן הטורניר כבר החליף לגמרי את הגביע האירופי שחדל מלהתקיים והליגה הפכה לליגה היוקרתית ביותר בקרב מועדוני הוקי קרח באירופה.

מנצחת הליגה הייתה פוגשת את מחזיקת הגביע היבשתי של IIHF למשחק במסגרת הסופר קאפ האירופי, באם בהיעדר מימון מספק עונת 1999/2000 הפכה לעונה האחרונה.

שיאנית הזכיות היא קבוצת מטאלורג מגניטוגורסק הרוסית שזכתה 2 פעמים רצופות בטורניר, בשנים 1999–2000. בשנים 1997,
1998 ו-1999 דינמו מוסקבה שיחקה בגמר, אך זכתה בטורניר רק פעם אחת.

 גביע האלופות האירופי 
280px|שמאל 
גביע האלופות האירופי (IIHF European Champions Cup) היה טורניר ההוקי קרח הבכיר באירופה, שהחליף את ליגת ההוקי האירופית.

הטורניר נערך בשנים 2005–2008 בהשתתפות הקבוצות מהליגות המדורגות במקום הגבוה ביותר בדירוג IIHF. כל ארבעת טורנירי הגמר נערכו בסנקט פטרבורג, רוסיה.

באפריל 2007 פדרציית ההוקי קרח הבינלאומית הכריזה כי הטורניר יוחלף בליגת האלופות בהוקי קרח. בטורניר זכו ארבע קבוצות הוקי קרח שונות מרוסיה: אוונגרד אומסק (2005), דינמו מוסקבה (2006), אק בארס קאזאן (2007) ומטאלורג מגניטוגורסק (2008). קבוצת קיארפיט הפינית היא היחידה שהעפילה לגמר הטורניר 3 פעמים.

 ליגת האלופות 
שמאל|280px 
ליגת האלופות (Champions Hockey League, CHL) התקיימה במשך עונה אחת (2008/2009). זוכת הטורניר זכתה לפרס כספי בסך 1 מיליון יורו.

התחרות הושקה לציון יום השנה המאה להקמת פדרציית ההוקי קרח הבינלאומית. הטורניר נערך במשך עונה אחת ששוחקה בין 8 באוקטובר 2008 ל-28 ינואר 2009, בה זכתה קבוצת ציריך ליאונס שגברה בגמר על מטאלורג מגניטוגורסק וקיבלה בשל כך את הזכות להשתתף בגביע ויקטוריה 2009. הפדרציה תכננה להשיק עונה נוספת, אך בסופו של דבר נאלצה לבטל את התחרות בשל בעיות במציאת נותני חסות עקב המשבר הכלכלי העולמי ובשל כישלון בהסכמה על פורמט הטורניר.

בשלב המוקדמות נטלו חלק 18 שקבוצות שחולקו לשישה בתים בני 3 קבוצות כל אחד, שש המנצחות עולות לשלב המוקדמות השני בו נפגשות לשני משחקים עם קבוצות ההוקי הטובות ביותר שלא זכו באליפות מדינתן. מנצחות שלב המוקדמות השני מעפילות לשלב הבתים של הליגה נגד 12 קבוצות ההוקי קרח הטובות ביבשת, המתמודדות ביניהן בארבעה בתים, כשמנצחות הבתים מעפילות לשלב חצי הגמר הנערך בשיטת משחק בית וחוץ ועד לגמר הטורניר.

דירוג הליגות של פדרציית ההוקי קרח הבינלאומית בעונת 2008
  הסופרליגה הרוסית שתי קבוצות משתתפותהליגה הפיניתהליגה הצ'כיתהליגה השוודיתהליגה הסלובקית קבוצה אחת + קבוצה נוספת במוקדמותהליגה השווייצריתהליגה הגרמניתהליגה הבלארוסית קבוצות בשלבי מוקדמותהליגה הלטביתהליגה הדניתהליגה האוסטריתהליגה הקזחיתGET-ligaenהליגה הצרפתיתהליגה הסלובניתהליגה האיטלקיתOB I bajnokságהליגה הפולניתהליגה ההולנדיתליגת העל האוקראיניתהליגה הבריטיתהליגה הרומנית

 התואר האירופי 
280px|שמאל
בשנים 2006–2013 התקיים טורניר אירופי בין מועדוני הוקי קרח אירופיים שכונה תחילה בשם התואר הנורדי (Nordic Trophy), בין קבוצות ההוקי קרח של סקנדינביה, אך לאחר פירוק גביע האלופות האירופי הפך לטורניר התואר האירופי (European Trophy) החל משנת 2010. במקור תוכנן להוות טורניר טרום עונה אך הפך לטורניר הוקי קרח מרכזי באירופה לאחר ביטול גביע האלופות.

בעונת 2008/2009 התקיים במקביל גם טורניר ליגת האלופות, אך טורניר התואר האירופי המשיך להתקיים עד לעונת 2014/2015 משהוחלט לבסוף על החלפתו בליגת האלופות המחודשת.

בשל לוח הזמנים הצפוף בליגת ההוקי הקונטיננטלית, קבוצות ההוקי קרח הרוסיות חדלו מליטול חלק בטורנירי ההוקי קרח האירופיים ולא נטלו חלק בטורניר זה.

 ליגת האלופות המחודשת 
260px|שמאל 
ליגת האלופות הוקמה מחדש בחסות IIHF, ב-9 בדצמבר 2013, הטורניר החל להיערך מעונת 2014/2015 ומפגיש מאז, את קבוצות ההוקי קרח הטובות ביותר באירופה, למעט קבוצות ליגת ההוקי הקונטיננטלית.

 הקבוצות 
החל מעונת 2019/2020, 32 קבוצות התמודדו בטורניר, עם 24 קבוצות המגיעות משש הליגות המייסדות (ליגת ההוקי השוודית, הליגה הפינית, הליגה השווייצרית, הליגה הצ'כית, הליגה הגרמנית והליגה האוסטרית). מספר הקבוצות המקסימלי מכל מדינה הוא חמש קבוצות.

בעבר ל-26 הקבוצות המייסדות היה מובטח מיקום בשלב הבתים אך זהו לא המצב מאז עונת 2017/2018.

סטטיסטיקה כללית
כל משחקי הגמר
עונהאלופהתוצאהסגניתהערותגביע אירופה1965/1966 קומטה ברנו6–4, 7–5, 6–2, 6–1 פוסן1966/1967 קומטה ברנו3–2, 5–4 אילבס1967/1968 קומטה ברנו3–0, 3–3 דוקלה ג'ילאבה1968/1969 צסק"א מוסקבה9–1, 14–3 קלגנפורט1969/1970 צסק"א מוסקבה2–3, 8–5 ספרטק מוסקבה1970/1971 צסק"א מוסקבה7–0, 3–3דוקלה ג'ילאבה1971/1972 צסק"א מוסקבה8–2, 8–3 ברינס1972/1973 צסק"א מוסקבה6–2, 12–2 ברינס1973/1974 צסק"א מוסקבה2–3, 6–1 טסלה פרדוביצה1974/1975 קריליה סובייטוב מוסקבה2–3, 7–0 דוקלה ג'ילאבה1975/1976 צסק"א מוסקבה6–0, 4–2 פולדי קלאדנו1976/1977 פולדי קלאדנו4–4, 4–4 (2-1 בחבטות עונשין) ספרטק מוסקבה1977/1978 צסק"א מוסקבה3–1 פולדי קלאדנו1978/1979 צסק"א מוסקבה — פולדי קלאדנושלב הגמר נערך בשיטת בית שבסיכומו צסק"א סיימה בראשות הבית1979/1980 צסק"א מוסקבה טפארה טמפרהבדומה לעונת 1978/19791980/1981 צסק"א מוסקבה HIFK1981/1982 צסק"א מוסקבה היטקוביצה1982/1983 צסק"א מוסקבה דוקלה ג'ילאבה1983/1984 צסק"א מוסקבה דוקלה ג'ילאבה1984/1985 צסק"א מוסקבה קלנר היי1985/1986 צסק"א מוסקבה סודרטאלייה1986/1987 צסק"א מוסקבה קושיצה1987/1988 צסק"א מוסקבה טסלה פרדוביצה1988/1989 צסק"א מוסקבה קושיצה1989/1990 צסק"א מוסקבה TPS1990/1991 יורגודן3–2 דינמו מוסקבה1991/1992 יורגודן7–2 דיסלדורף1992/1993 מאלמה3–3 (1-0 בחבטות עונשין) דינמו מוסקבה1993/1994 TPS4–3 דינמו מוסקבה1994/1995 יוקריט הלסינקי4–2 לאדה טוליאטי1995/1996 יוקריט הלסינקי3–3 (3-2 בחבטות עונשין) קלנר היי1996/1997 לאדה טוליאטי4–3 (בהארכה) מודוליגת ההוקי האירופית1996/1997 TPS5–2 דינמו מוסקבה1997/1998 פלדקירך5–3 דינמו מוסקבה1998/1999 מטאלורג מגניטוגורסק2–1 (בהארכה) דינמו מוסקבה1999/2000 מטאלורג מגניטוגורסק2–0 ספרטה פראגגביע האלופות2005 אוונגרד אומסק2–1 (בהארכה) אולון קרפאט2006 דינמו מוסקבה4–4 (2-1 בחבטות עונשין) אולון קרפאט2007 אק בארס קאזאן6–0 HPK2008 מטאלורג מגניטוגורסק5–2 ספרטה פראגליגת האלופות 2008/2009  ציריך ליאונס 2-2, 0-5  מטאלורג מגניטוגורסק העונה הראשונה והיחידה של ליגת האלופותהתואר האירופי 2010   HV71  5-2  אייסברן ברלין  2011   רד בול זלצבורג  3-5   יוקריט הלסינקי 2012   לולאו  0-2   פרייסטד 2013   פרייסטד  2-1   יובסקילהליגת האלופות המחודשת 2014/2015  לולאו 4 - 2  פרלונדה 2015/2016  פרלונדה 2 - 1  אולון קרפאט 2016/2017 פרלונדה 4 - 3 ספרטה פראג2017/2018 וקשה לייקרס0 - 2 יובסקילה2018/2019 פרלונדה3 - 1 רד בול מינכן2019/2020 פרלונדה3 - 1 מאונטפילד הראדץ קראלובה2020/2021העונה בוטלה בשל מגפת הקורונה2021/2022 רוגלה2 - 1 טפארה טמפרה2022/2023 טפארה טמפרה3 - 2 לוליאה2022/2024 ז'נבה סרבט3 - 2 חלפטאו

זכיות בגמר לפי קבוצה
קבוצהזכיותסגנות אלופה בשנים סגנית אלופה בשניםצסק"א מוסקבה2001969, 1970, 1971, 1972, 1973, 1974, 1976, 1978, 1979, 1980, 1981, 1982, 1983, 1984,1985, 1986, 1987, 1988,1989, 1990פרלונדה412016, 2017, 2019, 20202015מטאלורג מגניטוגורסק311999, 2000, 20082009קומטה ברנו301966, 1967, 1968יוקריט הלסינקי211995, 19962011TPS201994, 1997יורגודן201991, 1992לולאו202012, 2015דינמו מוסקבה1620061991, 1993, 1994, 1997, 1998, 1999פולדי קלאדנו1219771978, 1979לאדה טוליאטי1119971995טפארה טמפרה102022קריליה סובייטוב מוסקבה101975מאלמה101993פלדקירך101998אק בארס קאזאן102007אוונגרד אומסק102005רד בול זלצבורג102011אייסברן ברלין102010יובסקילה022013, 2018מאונטפילד הראדץ קראלובה012020רד בול מינכן012019

הופעות בגמר לפי מדינה
 מדינה מספר זכיות! | מספר סגניות! | המועדונים הזוכים'''   217  37  צסק"א מוסקבה (20), קריליה סובייטוב מוסקבה (1) מטאלורג מגניטוגורסק (3), אוונגרד אומסק (1), אק בארס קאזאן (1), דינמו מוסקבה (1), לאדה טוליאטי (1)   11  8  פרלונדה (4), יורגודן (2), לולאו (2), HV71 (1), מאלמה (1), פרייסטד (1), רגלה (1)   7  9  יוקריט הלסינקי (2), TPS (2), יובסקילה (2), טפארה (1)   5  16  קומטה ברנו (3), קלאדנו (1), פלסן-1929 (1)   2  1  פלדקירך (1), רד בול זלצבורג (1)   2  0  ציריך ליאונס (1), ז'נבה סרבט (1)   0  6 

שיאים
 צסק"א מוסקבה היא הקבוצה היחידה שזכתה בגביע האירופי 20 פעמים, מהם 13 פעמים רצופות.
 דינמו מוסקבה היא שיאנית ההפסדים בגמר, עם 6 הפסדים (מתוכם 3 רצופים) וניצחון אחד בלבד.
 בשלושה מקרים השתתפו בגמר ליגת האלופות שתי קבוצות מאותה מדינה (ברית המועצות, רוסיה ושוודיה): צסק"א נגד ספרטק (1970); מטאלורג נגד דינמו (1999); לולאו נגד פרייסטד ב-2012 ובמשחק נוסף של לולאו נגד פרלונדה ב-2015.
 במקרה אחד בלבד השתתפו בגמר ליגת האלופות שתי קבוצות מאותה עיר. הייתה זו העיר מוסקבה ושתי קבוצותיה הבכירות, צסק"א וספרטק, התמודדו אחת נגד השנייה ב-1970 במשחק שהסתיים בניצחון צסק"א.
 במשך כעשור, משנת 2012 ועד 2023, רק קבוצות הוקי קרח משוודיה זכו באליפויות הליגה.

ראו גם
הגביע הקונטיננטלי בהוקי קרח
הסופרקאפ האירופי בהוקי קרח
לקריאה נוספת
 Müller Stephan. International Ice Hockey Encyclopaedia: 1904—2005.
 Norderstedt: Books on Demand, 2005. — 495 p. — .

קישורים חיצוניים



הערות שוליים

קטגוריה:תחרויות הוקי קרח באירופה